CELEX: 31989R3529
Language: el
Date: 1989-11-23
Title: Κανονισμός (ΕΟΚ) αριθ. 3529/89 του Συμβουλίου της 23ης Νοεμβρίου 1989 για την αύξηση της ποσότητας κοινοτικών δασμολογικών ποσοστώσεων που ανοίχτηκαν το έτος 1989 για τη βουτυράλη πολυβινυλίου και για τις ηλεκτρονικές λυχνίες "μάγνηστρον" συνεχούς ροής

Avis juridique important

|

31989R3529

Κανονισμός (ΕΟΚ) αριθ. 3529/89 του Συμβουλίου της 23ης Νοεμβρίου 1989 για την αύξηση της ποσότητας κοινοτικών δασμολογικών ποσοστώσεων που ανοίχτηκαν το έτος 1989 για τη βουτυράλη πολυβινυλίου και για τις ηλεκτρονικές λυχνίες "μάγνηστρον" συνεχούς ροής  

Επίσημη Εφημερίδα αριθ. L 347 της 28/11/1989 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 3529/89 ΤΟΥ ΣΥΜΒΟΥΛΙΟΥ  της 23ης Νοεμβρίου 1989  για την αύξηση της ποσότητας κοινοτικών δασμολογικών ποσοστώσεων που ανοίχτηκαν το έτος 1989 για τη βουτυράλη πολυβινυλίου και για τις ηλεκτρονικές λυχνίες «μάγνηστρον» συνεχούς ροής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής,  Εκτιμώντας ότι με τους κανονισμούς (ΕΟΚ) αριθ. 3984/88 (1) και (ΕΟΚ) αριθ. 1878/89 (2) το Συμβούλιο άνοιξε για το έτος 1989 ή για το δεύτερο εξάμηνο μόνο κοινοτικές δασμολογικές ποσοστώσεις μηδενικού δασμού, για τη βουτυράλη πολυβινυλίου και τις ηλεκτρονικές λυχνίες «μάγνηστρον» συνεχούς ροής, των οποίων οι ποσότητες καθορίστηκαν στα προσωρινά επίπεδα των 1 500 τόνων και 600 000 τεμαχίων αντίστοιχα· ότι, με βάση τα διαθέσιμα σήμερα δεδομένα, φαίνεται ότι αυτές οι ποσότητες θα είναι ανεπαρκείς για την κάλυψη των αναγκών της Κοινότητας μέχρι τις 31 Δεκεμβρίου 1989 και ότι είναι προς το συμφέρον της Κοινότητας να επιτραπεί ο εφοδιασμός των βιομηχανιών με ευνοϊκούς όρους· ότι θα πρέπει κατά συνέπεια να τροποποιηθούν οι παραπάνω κανονισμοί για να αυξηθούν οι ποσότητες των δασμολογικών ποσοστώσεων στα επίπεδα των πραγματικών αναγκών που διαπιστώθηκαν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα της κοινοτικής δασμολογικής ποσόστωσης που ανοίχτηκε με τον κανονισμό (ΕΟΚ) αριθ. 3984/88 για βουτυράλη πολυβινυλίου με τη μορφή σκόνης, που προορίζεται για την κατασκευή ταινιών για πολύφυλλα κρύσταλλα ασφάλειας, αυξάνεται από 1 500 τόνους σε 4 000 τόνους.  Άρθρο 2  Η ποσότητα της κοινοτικής δασμολογικής ποσόστωσης που ανοίχτηκε με τον κανονισμό (ΕΟΚ) αριθ. 1878/89 για τις ηλεκτρονικές λυχνίες «μάγνηστρον» συνεχούς ροής, ισχύος εξόδου μικρότερης από 1 000 W, που προορίζονται για την κατασκευή φούρνων με μικροκύματα, αυξάνεται από 600 000 τεμάχια σε 1 000 000 τεμάχια.  Άρθρο 3  Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Νοεμβρίου 1989.  Για το Συμβούλιο  Ο Πρόεδρος  E. CRESSON  (1) ΕΕ αριθ. L 354 της 22. 12. 1988, σ. 6.  (2) ΕΕ αριθ. L 182 της 29. 6. 1989, σ. 2.